



Datum: 12. november 2024

Spoštovani!

V letih 2023 ali 2024 ste se odločili za izvajanje ene ali več intervencij **KOPOP** (kmetijsko- okoljska-podnebna plačila) ali lokalne pasme in sorte (**LOPS**), zato morate v obdobju obveznosti izvajanja teh intervencij, torej v petih letih, opraviti skupno **15 šolskih ur usposabljanj**, od tega **9 ur v prvih treh letih trajanja obveznosti**. Če ste vstopili v KOPOP/LOPS leta 2023, morate 9 ur usposabljanj opraviti do konca leta 2025.

MKGP je določilo **20 tem** oz. področij usposabljanj, **med katerimi lahko izbirate**, kar je novost v letošnjem letu. Med vsemi temami, ki bodo na voljo, boste lahko izbrali tiste, ki vam bodo najbolj ustrezale glede na usmeritev vaše kmetije.

Priporočamo vam udeležbo na usposabljanjih, ki jih bomo izvedli sodelavci Kmetijsko gozdarskih zavodov Celje in Maribor ter UL VF NVI Enota Celje. Informacije o usposabljanjih s področij preostalih trinajstih tem, ki jih bodo izvedli na drugih kmetijsko gozdarskih zavodih, lahko najdete na spletni strani KGZS [Usposabljanje kmetov 2024-2025 | KGZ Slovenije](https://www.kgzs.si/usposabljanje-kmetov-2024-2025)

**V jesensko – zimskem času 2024 bomo za vas izvedli spodnja usposabljanja.**

**Vsako traja 3 šolske ure.**

* 18. 11. ob 9.00 – **Zakaj rediti lokalne pasme domačih živali** *(M. Zupančič, A. Komprej, I. Kos)*; Gostišče Trobej, Gornji Grad – v živo. Prijava ni potrebna!

*Med drugim bo specialistka za predelavo mesa predstavila, kako je mogoče ekonomiko izboljšati z direktno prodajo svežega mesa na kmetiji ali s predelavo in prodajo mesnih izdelkov. Predstavila bo tudi, kako lahko s pravilnim postopkom zorenja mesa in razkosanjem mesa zadovoljimo pričakovanja najzahtevnejših kupcev.*

* 20. 11. ob 9.00 - **Zakaj pridelovati lokalne sorte kmetijskih rastlin** (*M. Zupančič, M. Vaukan, V. Mihalič)* ; Sejna dvorana Centra Lopan, Mislinja – v živo. Prijava ni potrebna!

*Poleg ostalega bomo udeležencem predstavili možnosti izboljšanja ekonomike pridelave lokalnih sort  z direktno prodajo na kmetiji ter s predelavo in prodajo izdelkov. Predstavili bomo tudi primere s kmetij.*

* 21. 11. ob 9.00 – **Zakaj pridelovati lokalne sorte kmetijskih rastlin** (*M. Zupančič, M. Vaukan, V. Mihalič)* , spletno usposabljanje,

Čim prej se registrirajte tukaj: <https://tinyurl.com/4d2efa2z> , da boste en dan pred usposabljanjem prejeli povezavo.

* 26. 11. ob 9.00 - **Dobre kmetijske prakse za varovanje voda** (*I. Škerbot, I. Friškovec, B. Dimec, V. Zalokar*), spletno usposabljanje,

Čim prej se registrirajte tukaj: <https://tinyurl.com/9uz6fau3>, da boste en dan pred usposabljanjem prejeli povezavo.

*Udeležencem bodo predstavljene kmetijske prakse obdelave tal z minimalnimi posegi v tla, skrb za živost tal, pomen pestrosti rastlinskih vrst v kolobarju s poudarkom na ozelenitvi tal (dosevki, podsevki), varna in okolju ter rastlinam prilagojena raba FFS, upoštevanje in vzdrževanje varovalnih pasov ob vodotokih, uravnoteženo gnojenje in raba organskih ter mineralnih gnojil*,…

*===============================================================*

* 27. 11. ob 9.00 - **Predstavitev zahtev, pogojev ter sistema ekološkega kmetovanja in ekološkega čebelarjenja**, (A. Šuvak, *M. Zupančič, P. Pšaker*); spletno usposabljanje,

Čim prej se registrirajte tukaj: <https://tinyurl.com/ybdd9and>, da boste en dan pred usposabljanjem prejeli povezavo.

* 27. 11. ob 16.00 **- Kako uspešno preusmeriti kmetijo v ekološko kmetovanje** *(A. Šuvak, M. Zupančič, P. Pšaker);* spletno usposabljanje,

Čim prej se registrirajte tukaj: <https://tinyurl.com/5xz9amu8>, da boste en dan pred usposabljanjem prejeli povezavo.

* 28.11. ob 15.00 – **Ekološko čebelarjenje** (*M. Zupančič, A. Jurić*); spletno usposabljanje,

Čim prej se registrirajte tukaj: <https://tinyurl.com/ycxdxr8c>, da boste en dan pred usposabljanjem prejeli povezavo.

Tri usposabljanja s področja ekološkega kmetovanja in čebelarjenja niso navedena pomotoma, ampak so ponujena tudi vsem izvajalcem intervencij KOPOP in LOPS, ki jih zanima ekološko kmetovanje. **Te tri teme ne veljajo za kmete, ki ste že vključeni v ekološko kmetovanje!** Za vas bodo za EK veljale druge teme, o katerih boste prav tako pisno obveščeni, informacije pa bodo tudi na spletu.

================================================================

* 29. 11. ob 9.00 - **Zakaj rediti lokalne pasme domačih živali** *(M. Zupančič, A. Komprej, I. Kos)*; spletno usposabljanje,

 Čim prej se registrirajte tukaj: <https://tinyurl.com/37c4m962>. da boste en dan pred usposabljanjem prejeli povezavo. Opis je na prejšnji strani.

* 10. 12. ob 9.00 - **Dobre kmetijske prakse za ohranjanje tal** (*I. Škerbot, I. Friškovec, B. Dimec, A. Marguč Kavc*) ; spletno usposabljanje,

Čim prej se registrirajte tukaj: <https://tinyurl.com/yc34dwur>, da boste en dan pred usposabljanjem prejeli povezavo.

*Med drugim boste udeleženci seznanjeni z ukrepi za zdrava in živa tla: širok kolobar, dovolj humusa v tleh, ohranjena struktura tal in ne nazadnje tudi ohranjanje naravnih vegetacijskih pasov, mejic.*

**Če se želite udeležiti spletnega usposabljanja, se registrirajte na spletni povezavi ob naslovu željene teme, da boste en dan pred usposabljanjem prejeli povezavo.**

**Prosimo vas, da ste pri prijavljanju čim bolj samostojni, starejši prosite za pomoč mlajše družinske člane!**

Z izvajanjem usposabljanj za intervencije KOPOP bomo nadaljevali tudi v obdobju od januarja do marca 2025 in v jesensko-zimskem času leta 2025. Najavljamo triurno spletno usposabljanje **Senena prireja od A do Ž**, ki ga bodo v začetku leta 2025izvedli Janez Benedičič, Peter Apat in Toni Kukenberger iz Zavoda Seneno. O točnem datumu vas bomo obvestili s SMS-om in elektronsko pošto.

**Če se boste do konca leta 2024 udeležili dveh usposabljanj (skupaj 6 ur) in še enega v začetku leta 2025 (3 ure), boste zadostili obveznosti glede usposabljanja pri intervenciji KOPOP oz. LOPS v prvih treh letih, kar vam toplo priporočamo.**

Če potrebujete dodatne informacije, pokličite vašega terenskega kmetijskega svetovalca.

Irena Friškovec, univ. dipl. inž. agr.,
direktorica KGZS – Zavoda Celje